ໄທ ຈະສຳເລັດການຕົກລົງ ກ່ຽວກັບ ການ ເຊື່ອມຕໍ່ທາງລົດໄຟກັບ ລາວ ແລະ ຈີນ ໃນມໍ່ໆນີ້
ເສັ້ນທາງລົດໄຟດັ່ງກ່າວນີ້ ມີກຳນົດຈະກໍ່ສ້າງໃຫ້ແລ້ວສຳເລັດພາຍໃນ 60 ເດືອນ ນັບຈາກພິທີເປີດການກໍ່ສ້າງ ທີ່ມີຂຶ້ນຢ່າງເປັນທາງການ.
ລັດຖະບານ ໄທ ຈະເລັ່ງເຈລະຈາເພື່ອຕົກລົງ ກ່ຽວກັບ ການເຊື່ອມຕໍ່ທາງລົດໄຟກັບ ລາວ ແລະ ຈີນ ໃຫ້ໄດ້ໃນມໍ່ໆນີ້ ໂດຍຖືເປັນພາກສ່ວນທີ່ສຳຄັນໃນແຜນການໜຶ່ງແລວທາງ-ໜຶ່ງ ເສັ້ນທາງຂອງ ຈີນ ທ່ານ ສົມຄິດ ຈາຕຸສີພິທັກ ຮອງນາຍົກລັດຖະມົນຕີຂອງ ໄທ ຖະແຫຼງຢືນຢັນວ່າ ການ ສ້າງຕັ້ງເຂດເສດຖະກິດພິເສດພາກຕາເວັນອອກ (Easter Economic Corridor- EEC) ຂອງປະເທດ ໄທ ມີເປົ້າໝາຍທີ່ຈະພັດທະນາໃຫ້ເປັນເຂດເສດຖະກິດທີ່ສຳຄັນ ຂອງ ອາຊຽນເພື່ອເຊື່ອມໂຍງກັບແຜນການໜຶ່ງແລວທາງ-ໜຶ່ງເສັ້ນທາງ (One Belt- One Road) ຫຼື ເສັ້ນທາງສາຍໄໝແຫ່ງສັດຕະວັດທີ 21 ຂອງລັດຖະບານ ຈີນ ໂດຍສະເພາະແມ່ນການເຊື່ອມຕໍ່ທາງລົດໄຟລະຫວ່າງ ໄທ ກັບ ຈີນ ແລະ ບັນດາປະເທດ ທີ່ຢູ່ໃນເຂດລຸ່ມແມ່ນໍ້າຂອງດ້ວຍກັນ ຄື ກຳປູເຈຍ, ລາວ, ມຽນມາ ແລະ ຫວຽດນາມ (CLMV) ນັ້ນຖືເປັນເປົ້າໝາຍສຳຄັນທີ່ລັດຖະບານ ໄທ ຈະເລັ່ງເຈລະຈາເພື່ອຈັດທຳຂໍ້ ຕົກລົງຮ່ວມກັນໃຫ້ໄດ້ໃນມໍ່ໆນີ້ ທັງຍັງຈະລວມເຖິງການເຊື່ອມຕໍ່ລະບົບເທັກໂນໂລຈີ ດ້ານຂໍ້ມູນຂ່າວສານ ລະຫວ່າງກັນອີກດ້ວຍ ດັ່ງທີ່ທ່ານ ສົມຄິດ ໄດ້ໃຫ້ການຢືນຢັນວ່າ ໂດຍການເຊື່ອມຕໍ່ທາງລົດໄຟ ໄທ-ຈີນ ດັ່ງກ່າວນີ້ ກໍຄືເສັ້ນທາງລົດໄຟທີ່ມີ ສປປ ລາວ ເປັນສູນກາງການເຊື່ອມຕໍ່ນັ້ນເອງ ຊຶ່ງການກໍ່ສ້າງທາງລົດໄຟໃນ ລາວ ເພື່ອເຊື່ອມຕໍ່ກັບ ຈີນ ແລະ ໄທ ມີກຳນົດການກໍ່ສ້າງໃຫ້ແລ້ວສຳເລັດພາຍໃນ 60 ເດືອນນັບຈາກພິທີເປີດ ການກໍ່ສ້າງທີ່ມີຂຶ້ນຢ່າງເປັນທາງການ ເມື່ອວັນທີ 25 ທັນວາ 2016 ທີຜ່ານມາ ຢູ່ທີ່ ແຂວງຫຼວງພະບາງ ໂດຍທ່ານ ທອງລຸນ ສີສຸລິດ ນາຍົກລັດຖະມົນຕີ ພ້ອມດ້ວຍເອກອັກ ຄະລັດຖະທູດ ຈີນ ປະຈຳນະຄອນຫຼວງວຽງຈັນ ແລະ ຄະນະຜູ້ຕາງໜ້າຂອງທາງການທັງ 2 ປະເທດໄດ້ເຂົ້າຮ່ວມເປັນສັກຂີພິຍານໃນພິທີດັ່ງກ່າວ ທັງນີ້ໂດຍຄະນະບໍລິຫານບໍລິສັດຮ່ວມທຶນທາງລົດໄຟ ລາວ-ຈີນ ໄດ້ຕົກລົງຄັດເລືອກ 11 ບໍລິສັດ ຈີນ ໃຫ້ເປັນພາກສ່ວນຮັບຜິດຊອບໂຄງການ ໂດຍປະກອບດ້ວຍບໍລິສັດກໍ່ສ້າງ ທາງລົດໄຟເລກ 5, ບໍລິສັດກໍ່ສ້າງທາງລົດໄຟສາກົນ, ບໍລິສັດກໍ່ສ້າງທາງລົດໄຟເລກ 8, ບໍລິສັດ SINO-HYDRO, ບໍລິສັດກໍ່ສ້າງໄຟຟ້າ ຈີນ, ບໍລິສັດທີ່ປຶກສາທາງດ້ານວິສະວະ ກຳກໍ່ສ້າງ ທຽນສິນ, ບໍລິສັດທີ່ປຶກສາ CIECC, ບໍລິສັດທີ່ປຶກສາທາງດ້ານວິສະວະກຳ ສາງເຊິງ-ເຫີໜານ, ບໍລິສັດທີ່ປຶກສາກວດສອບທາງດ້ານເຕັກນິກ ອູ່ຮັ່ນ-ເຖີ່ຍເຈິ້ງ, ສະຖາ ບັນທີ່ປຶກສາກວດສອບໃນດ້ານເຕັກນິກລົດໄຟ ແລະ ບໍລິສັດທີ່ປຶກສາ ຊົງເຖີ່ຍ-ສີຊຸ່ນຈຳ ກັດ ທັງນີ້ຄາດໝາຍວ່າຈະຕ້ອງນຳໃຊ້ແຮງງານມີປະສົບການໃນການກໍ່ສ້າງທາງລົດໄຟຈາກ ຈີນ 10,000 ກວ່າຄົນ ໂດຍສະເພາະແມ່ນແຂວງອຸດົມໄຊ ຈະຕ້ອງໄດ້ນຳໃຊ້ແຮງງານ ຈາກ ຈີນ ເຖິງ 5,000 ກວ່າຄົນ ເນື່ອງຈາກທາງລົດໄຟຈະຕ້ອງຜ່ານແຂວງອຸດົມໄຊ ເປັນ ໄລຍະທາງລວມ 126 6 ກິໂລແມັດ ຄິດເປັນ 1 ໃນ 3 ຂອງເສັ້ນທາງທັງໝົດ ທັງຍັງຈະ ຕ້ອງກໍ່ສ້າງສະພານ ແລະ ເຈາະອຸໂມງທີ່ຄິດເປັນ 40 ເປີເຊັນຂອງທາງລົດໄຟໃນແຂວງ ດັ່ງກ່າວນີ້ອີກດ້ວຍ ໂຄງການກໍ່ສ້າງທາງລົດໄຟໃນ ລາວ ເປັນການຮ່ວມທຶນ ລາວ-ຈີນ ໃນສັດສ່ວນ 30 ເປີ ເຊັນ ຕໍ່ 70 ເປີເຊັນຂອງມູນຄ່າລົງທຶນເກືອບ 6,000 ລ້ານໂດລາ ທີ່ກູ້ຢືມຈາກສະຖາບັນ ການເງິນຂອງ ຈີນ ໂດຍທາງລົດໄຟໃນ ລາວ ຈະມີໄລຍະທາງ 417 ກິໂລແມັດຈາກບໍ່ ເຕັນ ແຂວງຫຼວງນໍ້າທາ ຜ່ານແຂວງອຸດົມໄຊ-ຫຼວງພະບາງ-ຊຽງຂວາງ-ວັງວຽງ ແລະ ນະຄອນຫຼວງວຽງຈັນ ດ້ວຍລາງຂະໜາດກວ້າງ 1 435 ແມັດ ໂດຍຂະບວນລົດທີ່ຂົນສົ່ງ ສິນຄ້າ ແລະ ຂະນວນລົດໂດຍສານແລ່ນດ້ວຍຄວາມໄວ 120 ແລະ 160 ກິໂລແມັດຕໍ່ ຊົ່ງໂມງຕາມລຳດັບ